Aj počas uplynulého víkendu zachytili fotoparáty bývalú manželku herca Bena Afflecka, tentoraz priamo na pláži a vyzlečenú do plaviek.
Niekdajšia hviezda seriálu Alias sa stále udržiava vo forme a nič na tom nemení ani blížiaca sa päťdesiatka. Garner vyrazila k oceánu v jednodielnych plavkách modrej farby, ktoré príťažlivo zvýraznili jej ženskú postavu.
Po troch deťoch sa 48-ročná Garner udržiava vo forme pravidelným cvičením, no zároveň je dámou, s ktorou sa môže identifikovať množstvo ďalších žien a matiek. Hollywoodska hviezda pritom sobotňajšie popoludnie strávila so všetkými troma deťmi. A nezabudla sa pri tom správať zodpovedne. Ako zachytili aj objektívy fotoaparátov, vždy, keď sa pohla smerom k vode, alebo opustila miesto, kde mali s rodinou rozložené uteráky, nasadila si na tvár ochranné rúško.
Garnerovej spoločenská zodpovednosť sa pritom neobmedzuje len na jej snahu chrániť seba aj okolie v časoch koronavírusovej pandémie. Iba nedávno sa hviezda zapojila aj do "kampane" pred blížiaciami sa prezidentskými voľbami. Vyzvala totiž svojich fanúšikov na Instagrame, aby sa nezabudli registrovať a šli voliť v rozhodujúcom súboji medzi Donaldom Trumpom a jeho protikandidátom Joeom Bidenom.